Kuna meil möödunud aasta proosatoodangu puhul põhjust oli pike­malt peatuda viie-kuue raamatu juures, äratavad näitekirjanduse alal tähele­panu ainult  paar teost. Ilmunud asjade arvu poolest on see kirjanduse haru aastatoodangus küll kõige suurem, aga sisuliselt ei kaalu üheksa kümnendikku sellest õieti mitte midagi. Peale nende ridade autori värs­sides kirjutatud kolmevaatusliku komöödia "Kangelane", mis vähemalt näitelaval osutus elujõuliseks ja huvitavaks, mida aga siin ei saa arvustada, jääb nimetada vaid üks teos, mis teatud määral rahuldab kunstilisi nõu­deid. See on Mait Metsanurga "Vagade elu", näidend kolmes vaatuses.